PSTREE(1)

НАЗИВ
pstree – приказује стабло процеса

УВОД
pstree [-a, --arguments] [-c, --compact-not] [-C, --color атрб] [-g, --show-pgids] [-h, --highlight-all, -H pid, --highlight-pid пид] [-l, --long] [-n, --numeric-sort] [-N, --ns-sort ns] [-p, --show-pids] [-s, --show-parents] [-S, --ns-changes] [-t, --thread-names] [-T, --hide-threads] [-u, --uid-changes] [-Z, --security-context] [-A, --ascii, -G, --vt100, -U, --unicode] [пид, корисник]
pstree -V, --version

ОПИС
pstree приказује радне процесе као стабло. Стабло је укорењено или на пиб или init ако је пиб изостављен. Ако је наведено име корисника, сва стабла процеса са кореном у процесима које поседује тај корисник биће приказана.

pstree видљиво стапа истоветне гране стављајући их у средње заграде и додајући им префикс укупности понављања, нпр.

    init-+-getty
         |-getty
         |-getty
         `-getty

постаје

    init---4*[getty]

Нити порода процеса се налазе под родитељским процесом и приказују се са називом процеса у великим заградама, нпр.

    icecast2---13*[{icecast2}]

Ако је pstree позван као pstree.x11, тада ће на крају реда затражити од корисника да притисне „Унеси“ и неће дати резултат док се то не догоди. Ово је корисно када је pstree покренут у х-терминалу.

Одређени параметри језгра или качења, као што је опција hidepid за „procfs“, сакриће информације о неким процесима. У тим ситуацијама pstree ће покушати да изгради стабло без ових информација, приказујући називе процеса као знаке упитника.

ОПЦИЈЕ

-a  Приказује аргументе линије наредби. Ако се линија наредби процеса замени, тај процес је приказан у заградама. -a изричито онемогућава сабијање за процесе, али не и нити.

-A  Користи АСКРИ знакове за исцртавање стабла.

-c  Онемогућава збијање истоветних подстабала. По основи, подстабла се сабијају кад год је то могуће.

-C  Боји назив процеса датим атрибутом. Тренутно pstree прихвата само вредност age која обојава према старости процеса. Процеси новији од 60 секунди су зелени, новији од једног сата су жути, а преостали су црвени.

-g  Приказује ПГИД-ое. ИД-ови група процеса су приказани као децимални бројеви у заградама након сваког назива процеса. Ако су приказани и ПИД-ови и ПГИД-ови, тада се прво приказују ПИД-ови.

-G  Користи знакове исцртавања „VT100“ линије.

-h  Истиче тренутни процес и његове претходнике. Ово није опција ако терминал не подржава истицање или ако ни тренутни процес ни било који од његових претходника нису у приказаном подстаблу.

-H  Као -h, али уместо тога истиче наведени процес. Супротно од -h, pstree не успева када се корсити -H када истицање није доступно.

-l  Приказује дуге редове. По основи, редови се скраћују или на променљиву окружења КОЛОНЕ или на ширину приказа. Ако ниједна од ових метода не функционише, користе се 132 колоне по основи.

-n  Ређа процесе са истим почетним према ПИБ-у уместо према називу. (Бројевно ређање.)

-N  Приказује појединачна стабла за сваки називни прозор наведене врсте: ipc, mnt, net, pid, time, user, uts. Обични корисници немају приступ информацијама процеса других корисника, тако да ће излаз бити ограничен.

-p  Приказује ПИБ-ове. ПИБ-ови се приказују као децимални бројеви у заградама након сваког назива процеса. -p изричито онемогућава збијање.

-s  Показује полазне процесе наведеног процеса.

-S  Приказује прелазе просторних назива. Коа -N, излаз је ограничен када радите као обичан корисник.

-t  Приказује пуне називе за нити када су доступни.

-T  Скрива нити и приказује само процесе.

-u  Приказује прелазе уиб-а. Гад год се уиб процеса разликује од уиб-а свог родитеља, тада се нови уиб приказује у заградама након назива процеса.

-U  Користи УТФ-8 (Јуникод) знакове исцртавања. Под Линуксом 1.1-54 и новијим, УТФ-8 режиму се приступа на конзоли опцијом echo -e ' 33%8' и напушта са echo -e ' 33%@'.

-V  Приказује информације о издању.

-Z  Приказује текуће атрибуте безбедности процеса. За СЕЛинукс системе ово ће бити безбедносни контекст.

ДАТОТЕКЕ

/proc
    место „proc“ система датотека

ГРЕШКЕ
Неки скупови знакова могу бити несагласни са „VT100“ знаковима.

ВИДИТЕ ТАКОЂЕ
ps(1), top(1), proc(5).